《谒吴公路许借论衡复留一日戏作》
宋代·洪迈

幽独不自得，驾言款斋庐。
殷勤主人情，投辖恐回车。
辖亦不须投，此去将焉如。
惟忧酒钱尽，使吾诗肠枯。
会合曾几何，可复自作疎。
更当留一夕，帐中搜异书。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。